Ved siste påmeldingsfrist i desember 2008, var det registrert 599 påmeldinger. Blant disse ble de nominerte i sjangerklassene plukket ut og offentliggjort 6. januar 2009 mens de nominerte i opphavsprisene ble offentliggjort 12. januar. Vinneren av de ulike klassene, inkludert Årets spellemann, ble så kåret av en jury, med unntak av kategoriene årets musikkvideo og årets hit og spesialprisen tidenes VG-listelåt. For disse fikk publikum anledning å stemme fram vinneren. For prisene Årets spellemann, årets eksportpris og bransjeprisen ble det på forhånd ikke offentliggjort noen nominasjoner.